## Zakon o izmjenama i dopunama Zakona o posebnim porezima za osobne automobile, ostala motorna vozila, plovila i zrakoplove

### NN 95/2004 (13.7.2004.), Zakon o izmjenama i dopunama Zakona o posebnim porezima za osobne automobile, ostala motorna vozila, plovila i zrakoplove

# HRVATSKI SABOR

1799

Na teme­lju članka 88. Ustava Republike
Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O POSEBNIM POREZIMA NA OSOBNE AUTOMOBILE, OSTALA MOTORNA VOZILA, PLOVILA I ZRAKOPLOVE

Proglašavam Zakon o
izmjenama i dopunama Zakona o posebnim porezima na osobne automobile, ostala
motorna vozila, plovila i zrakoplove, koji je donio Hrvatski sabor na sjednici
9. srp­nja 2004. godine.

Broj: 01-081-04-2423/2
Zagreb, 12. srp­nja 2004.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O POSEBNIM POREZIMA NA OSOBNE AUTOMOBILE, OSTALA MOTORNA VOZILA, PLOVILA I ZRAKOPLOVE

Članak 1.

U Zakonu o posebnim
porezima na osobne automobile, ostala motorna vozila, plovila i zrakoplove
(»Narodne novine«, br. 139/97., 105/99., 55/00., 127/00. i 107/01.), u članku
3. stavku 1. točka 1. mijenja se i glasi:

*»1. osobni
automobil* – motorno vozilo namijenjeno prvenstveno za
prijevoz putnika s najviše 9 sjedala (uračunano i sjedalo vozača), koje može
biti izvedeno i kao »kombi-vozilo« kojemu se obaranjem ili vađenjem sjedala
povećava prostor za utovar stvari, a izvedeno je iz karoserije osobnog
automobila,«.

Točka 3. mijenja se i
glasi:

*»3. motocikl*
– motorno vozilo s dva kotača, pa i s bočnom prikolicom, i motorno vozilo na
tri kotača ako njegova masa nije veća od 400 kg, uz uvjete da je radni obujam
motora veći od 50 cm3 i da na ravnoj cesti
može razviti brzinu veću od 50 km/h,«.

Članak 2.

U članku 4. iza stavka
1. dodaje se novi stavak 2. koji glasi:

»(2) Uvoznikom iz
stavka 1. ovoga članka smatra se krajnji korisnik za čiji se račun obavlja uvoz
proizvoda.«

Dosadašnji stavak 2.
postaje stavak 3.

Članak 3.

U članku 6. stavku 1.
točka 1. mijenja se i glasi:

»1. osobne automobile i
motocikle

```

```

|  |  |  |
| --- | --- | --- |
| ``` Osnovica ```  ``` – prodajna cijena ``` | | ```
 Posebni porez ``` |
| ``` preko ``` | ``` do ``` |
| ``` 0 ``` | ```  50.000,00 ``` | ``` 13% ``` |
| ``` 50.000,00 ``` | ``` 100.000,00 ``` | ``` 6.500,00 + 18% na iznos preko ``` |
| ``` if !supportEmptyParas endif ``` | ``` if !supportEmptyParas endif ``` | ``` 50.000,00 ``` |
| ``` 100.000,00 ``` | ``` 150.000,00 ``` | ``` 15.500,00 + 23% na iznos preko ``` |
| ``` if !supportEmptyParas endif ``` | ``` if !supportEmptyParas endif ``` | ``` 100.000,00 ``` |
| ``` 150.000,00 ``` | ``` 200.000,00 ``` | ``` 27.000,00 + 28% na iznos preko ``` |
| ``` if !supportEmptyParas endif ``` | ``` if !supportEmptyParas endif ``` | ``` 150.000,00 ``` |
| ``` 200.000,00 ``` | ``` 250.000,00 ``` | ``` 41.000,00 + 33% na iznos preko ``` |
| ``` if !supportEmptyParas endif ``` | ``` if !supportEmptyParas endif ``` | ``` 200.000,00 ``` |
| ``` 250.000,00 ``` | ``` 300.000,00 ``` | ``` 57.500,00 + 38% na iznos preko ``` |
| ``` if !supportEmptyParas endif ``` | ``` if !supportEmptyParas endif ``` | ``` 250.000,00 ``` |
| ``` 300.000,00 ``` | ``` 350.000,00 ``` | ``` 76.500,00 + 43% na iznos preko ``` |
| ``` if !supportEmptyParas endif ``` | ``` if !supportEmptyParas endif ``` | ``` 300.000,00 ``` |
| ``` 350.000,00 ``` | ``` if !supportEmptyParas endif ``` | ``` 98.000,00 + 48% na iznos preko ``` |
| ``` if !supportEmptyParas endif ``` | ``` if !supportEmptyParas endif ``` | ``` 350.000,00 ``` |

if !supportEmptyParas endif

U točki 2. podtočki
2.2. iza riječi: »s kabinom« dodaju se riječi: »i polukabinom«.

Iza stavka 2. dodaju se
novi stavci 3. i 4. koji glase:

»(3) Posebni porez iz
stavka 1. točke 1. ovoga članka na osobne automobile s rotacijskim kretanjem
klipa motora koje se ne smatra novima u smislu članka 3. stavak 1. točka 2.
ovoga Zakona, povećava se za pedeset posto (50%).

(4) Na osobne automobile
i motocikle koji se pokreću na električni pogon posebni porez se ne plaća.«

Dosadašnji stavak 3.
koji postaje stavak 5. mijenja se i glasi:

»(5) Posebni porez
plaća se:

1. na plovila bez
kabine dužine do osam metara s ugrađenim, neugrađenim i s izvanbrodskim motorom
snage preko 35 kW, u visini od 6.000,00 kuna,

2. na plovila s kabinom
i polukabinom dužine do osam metara s ugrađenim, neugrađenim i s izvanbrodskim
motorom snage preko 35 kW, u visini od 15.000, 00 kuna.«

Iza stavka 5. dodaju se
novi stavci 6. i 7. koji glase:

»(6) Posebni porez na
plovila iz stavka 5. ovoga članka s neugrađenim ili izvanbrodskim motorom na
koje poseban porez nije obračunat i plaćen u trenutku uvoza, odnosno isporuke, plaća
se prije registracije motornog plovila. Poseban porez obračunava i naplaćuje
nadležna carinarnica. Bez dokaza o plaćenom posebnom porezu ne može se obaviti
registracija plovila na motorni pogon.

(7) Poseban porez na
plovila, na koja poseban porez nije plaćen sukladno odredbama ovoga Zakona, a
koja se iznajmljuju drugim osobama za uporabu u svrhu razonode, športa ili
rekreacije, na temelju ugovora o najmu prema kojem najmoprimatelj postaje
vlasnik plovila najkasnije isplatom zadnje rate, plaća se u visini koja bi se
platila da je poseban porez plaćen. Predaja plovila najmoprimatelju smatra se
isporukom u smislu članka 8. stavak 1. ovoga Zakona, a najmodavatelj
proizvođačem, u smislu članka 4. stavak 1. ovoga Zakona.«

Dosadašnji stavak 4.
postaje stavak 8.

Članak
4.

U članku 7. stavak 3.
mijenja se i glasi:

»(3) Posebni porez ne
plaća porezni obveznik (proizvođač) koji izveze plovilo uz dokaz o izvozu
(kopija jedinstvene carinske deklaracije s potvrdom nadležne carinarnice da je
obavljen izvozni postupak i da je roba napustila carinsko područje Republike
Hrvatske) i dokaz da je naplata obavljena u skladu s propisima kojima je
uređeno vanjskotrgovinsko i devizno poslovanje.«

Iza stavka 3. dodaje se
stavak 4. koji glasi:

»(4) Posebni porez ne
plaća se na plovila – brod ili brodicu (jahtu) i čamac unutarnje plovidbe, koji
se uvoze ili isporučuju za obavljanje registrirane djelatnosti. Oslobođenje od
plaćanja posebnoga poreza nadležna carinarnica utvrđuje odobrenjem.

U odobrenju se obvezno
navodi rok u kojem se plovilo ne smije otuđiti, dati drugome na uporabu ili
koristiti u druge svrhe, osim za obavljanje registrirane djelatnosti.«

Članak
5.

U članku 9. stavak 1.
mijenja se i glasi:

»(1) Na proizvode iz
članka 3. stavka 1. ovoga Zakona, koji se uvoze, poseban porez obračunava i
naplaćuje carinarnica koja provodi carinski postupak zajedno s obračunom i
naplatom carinskog duga, prema propisima o obračunu i naplati carinskog duga.«

Članak
6.

U članku 11. stavak 2.
mijenja se i glasi:

»(2)Iznimno od odredbe stavka 1. ovoga članka, na
proizvode iz članka 3. stavka 1. ovoga Zakona koji su unijeti u carinsko
područje Republike Hrvatske, koji se uvoze ili su uvezeni te su bili predmet
carinjenja, u pogledu žalbenog postupka, obnove postupka, zastare,
obračunavanja, naplate i povrata poreza te vođenja prekršajnog postupka
primjenjuju se odredbe Carinskog zakona.«

Članak
7.

U članku 13. iza stavka
1. dodaju se novi stavci 2. i 3. koji glase:

»(2) Novčanom kaznom u
iznosu od 20.000,00 do 1. 000.000,00 kuna za prekršaj će se kazniti pravna
ili fizička osoba:

1. ako plovilo – brod
ili brodicu (jahta) i čamac unutarnje plovidbe iz članka 7. stavka 6. ovoga
Zakona, proda, otuđi, da drugome na uporabu ili koristi u druge svrhe osim za
obavljanje registrirane djelatnosti,

2. ako proizvod iz
članka 3. stavka 1. točka 5. ovoga Zakona na kojeg nije bio obračunat i
naplaćen poseban porez proda, otuđi, da drugome na uporabu ili koristi u
privatne svrhe.

(3) Za prekršaj iz
stavka 1. i 2. ovoga članka kaznit će se i odgovorna osoba u pravnoj osobi
novčanom kaznom od 2.000,00 do 100.000,00 kuna.«

Dosadašnji stavak 2.
postaje stavak 4.

Članak
8.

Ovaj Zakon objavit će
se u »Narodnim novinama«, a stupa na snagu 15. srpnja 2004.

Klasa: 410-19/04-01/07

Zagreb, 9. srpnja 2004.

HRVATSKI SABOR

Predsjednik
Hrvatskoga sabora
**Vladimir** **Šeks****,** v. r.

Zakon, NN 95/2004-1799